สวัสดีคะคุณ สอบถามหน้อยคะเครียดมากกก พอดีได้ฉีดยาคุมแบบรายเดือน ฉีดได้9เดือน เพราะอ้วนมากกกเลยหยุดฉีด แล้วพอหยุดฉีดเมนไม่มาตามวันคะ ถึงวันนี้ก็ยังไม่มาคะ มีอะไรกับแฟนไม่ได้ใส่ถุงยางแต่ไม่ได้หลั่งในนะคะ แบบนี้จะมีโอกาสท้องไหมหรือเปนเพราะยาคุมคะ
สวัสดีค่ะ ยาฉีดคุมกำเนิดชนิดที่ฉีดทุก 1 เดือนนั้น จะคล้ายกับยาเม็ดคุมกำเนิด คือเมื่อหยุดฉีดหรือหยุดทานแล้ว ประสิทธิภาพในการป้องกันการตั้งครรภ์ก็จะหมดลงในทันที และการทำงานของรังไข่และการตกไข่ก็จะกลับมาภายใน 2-3 สัปดาห์ และประจำเดือนก็จะมาใน 4-5 สัปดาห์หลังหยุดยา แต่ในบางรายอาจเร็วหรือช้ากว่านี้ก็ได้ดังนั้น การที่ประจำเดือนยังไม่มา อาจเกิดจาก1. การตั้งครรภ์ การมีเพศสัมพันธ์โดยใช้วิธีหลั่งนอกนั้น จะมีโอกาสตั้งครรภ์ประมาณ 4%-22%2. การทำงานของรังไข่และการตกไข่อาจยังเพิ่งกลับมาเป็นปกติไม่นานนี้ ประจำเดือนจึงยังไม่มา3. การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว อาจทำให้การตกไข่เกิดขึ้นช้าไปอีกได้หากกังวล อาจลองตรวจหาการตั้งครรภ์ดู หากตรวจไม่พบ ก็ให้รอประจำเดือนไปอีกซักระยะค่ะ และหากจะมีเพศสัมพันธ์ ก็ควรใช้ถุงยางอนามัยไปก่อนค่ะ